ทุนสำรองประเทศเพิ่มต่อเนื่อง1,500ล้านเหรียญสหรัฐ
ธปท.เผยทุนสำรองประเทศเพิ่ม 1,500 ล้านเหรียญสหรัฐ อยู่ที่ระดับ 1.558 แสนล้านเหรียญสหรัฐ คาดเป็นผลจากทางการเข้าดูแลค่าเงินบาท
4 ก.ย. 2558

ธปท.เผยทุนสำรองประเทศเพิ่ม 1,500 ล้านเหรียญสหรัฐ อยู่ที่ระดับ 1.558 แสนล้านเหรียญสหรัฐ คาดเป็นผลจากทางการเข้าดูแลค่าเงินบาท
ธนาคารแห่งประเทศ (ธปท.) รายงานฐานะเงินทุนสำรองระหว่างประเทศ ล่าสุด ณ วันที่28 ส.ค. 2558 ว่า เพิ่มขึ้นอย่างต่อเนื่อง โดยสัปดาห์นี้เพิ่มขึ้น 1,500 เหรียญสหรัฐ หรือ ประมาณ 5.4 หมื่นล้านบาท (หากคิดอัตราแลกเปลี่ยนเงินบาทเปิดตลาดวันที่นี้ที่ระดับ 35.85 บาท/เหรียญสหรัฐ) จาก 1.573 แสนล้านเหรียญสหรัฐ หรือ 5.612 ล้านล้านบาทในสัปดาห์ก่อน เพิ่มเป็น 1.558 แสนล้านเหรียญสหรัฐ หรือ ประมาณ 5.581 ล้านล้านบาท
ด้านฐานะซื้อเงินตราต่างประเทศล่วงหน้าสุทธิ (Forward) อยู่ที่ระดับ 1.48 หมื่นล้านเหรียญสหรัฐ ลดลงจากสัปดาห์ก่อนหน้าที่ 1.56 หมื่นล้านเหรียญสหรัฐ ส่งผลให้ทุนสำรองระหว่างประเทศสุทธิในปัจจุบันอยู่ที่ระดับ 1.706 แสนล้านเหรียญสหรัฐ
ด้านนักค้าเงินธนาคารพาณิชย์ ระบุว่า สาเหตุที่ทุนสำรองประเทศเพิ่มขึ้นต่อเนื่อง รวมทั้งสัปดาห์นี้ มีความเป็นไปได้ว่าเป็นผลจากทางการเข้าดูแลตลาดไม่ให้เงินบาทเคลื่อนไหวผันผวนอ่อนค่าเร็วเกินไปจนกระทบเสถียรภาพเศรษฐกิจโดยรวม ด้วยการเข้าซื้อเงินเหรียญสหรัฐเข้าเก็บสะสมในทุนสำรองบ้าง แต่ไม่มาก เนื่องจากทางการยังยึดหลักให้เงินบาทเคลื่อนไหวตามกลไกลเป็นสำคัญ อย่างไรก็ดี ค่าเงินบาทเคลื่อนไหวอ่อนค่าลงตามทิศทางสกุลภูภาคและการแข็ง
สำหรับฐานเงินหรือเงินสดหมุนเวียนในมือภาคเอกชนบวกเงินฝากของสถาบันการเงินที่ธปท.ในปัจจุบันอยู่ที่ระดับ 1.518 ล้านล้านบาท เพิ่มขึ้นจากสัปดาห์ก่อนหน้าที่เคยอยู่ที่ 1.456 ล้านล้านบาท ซึ่งอยู่ในระดับที่เพียงพอต่อระบบเศรษฐกิจ